রোহিঙ্গাদের ওপর নৃশংস নির্যাতনের পরও মুসলিম বিশ্ব নীরব থাকায় ক্ষুব্ধ তুরস্কের পররাষ্ট্রমন্ত্রী মেভলুত কাভুসোগলু। মুসলিম দেশগুলোর নেতাদের এমন নীবরতার নিন্দা জানিয়েছেন তিনি। তুরস্কের দক্ষিণাঞ্চলীয় প্রদেশ আন্তালিয়াতে পবিত্র ঈদুল ফিতর পরবর্তী এক অনুষ্ঠানে তিনি প্রশ্ন রাখেন মুসলিম বিশ্বের প্রতি। তিনি বলেন, বিশ্বে অনেক বড় বড় মুসলিম দেশ আছে। তারা কোথায়? তারা নীরব কেন? এ সময় তিনি রোহিঙ্গা ইস্যুতে তুরস্কের অবস্থান তুলে ধরেন।